17/07/2012 | Administración LocalMunicipal
Mugardos
Aprobación definitiva do estudo de detalle para axuste de aliñacións e rasantes para un solar sito na rúa Peteiro, promovido por Montrove Promoxestión, S. L.

O Pleno do Concello, en sesión ordinaria celebrada o día 29 de xuño de 2012, aprobou definitivamente o estudo de detalle para axuste de aliñacións e rasantes para un solar sito na rúa Peteiro, promovido por Montrove Promoxestión, S. L., redactado polo arquitecto D. Johannes Wilhelmus Gonzalo Ricardo Cemillan Rodriguez Piñero, visado polo COAG o 14.03.2012, e anexo visado polo COAG o 03.05.2012, coas seguintes consideracións: – Aspectos como alturas concretas, disposición de voos en fachada, etc. non aparecen ben definidos, pero debido á escala e á non existencia de planos de arquitectura, remítese ao proxecto de edificación a definición concreta destes parámetros. En cumprimento do disposto no artigo 92 da Lei 9/2002, do 30 de decembro, de ordenación urbanística e protección do medio rural de Galicia, publícase o presente anuncio e remitiráselle á Consellería de Política Territorial, Obras Públicas e Transportes copia autenticada do expediente e dous exemplares do instrumento aprobado definitivamente, debidamente dilixenciados polo secretario do Concello. Contra o acordo de aprobación definitiva, que pon fin á vía administrativa, poderase interpoñer recurso contencioso-administrativo ante o Tribunal Superior de Xustiza de Galicia, no prazo de dous (2) meses, a contar dende o día seguinte ao de publicación deste anuncio. TEXTO ÍNTEGRO NORMATIVA URBANÍSTICA 0.–ANTECEDENTES. – En data 11 de maio de 2010, solicítase a aprobación do presente estudo de detalle. – En data 19 de xaneiro de 2012, recíbese notificación do Concello, mediante a cal se di que o estudo de detalle está aprobado inicialmente, con dúas consideracións: 1.–Actualizar o plano 14 cos estudos de detalle aprobados ou en tramitación no ámbito.2.–Aportar memoria xustificativa do cumprimento do Decreto 29/2010. Polo que se redacta a presente modificación do estudo de detalle para dar resposta ás solicitudes do Concello.1.–MEMORIA INFORMATIVA.1.1. Situación. A finca está situada na rúa Peteiro, na parroquia de San Xulián, do concello de Mugardos.1.2. Promotor. O promotor do presente estudo de detalle é MONTROVE PROMOXESTIÓN, S. L., con C. I. F. B-70.040.332, e enderezo en rúa As Lagasteiras, núm.4, 15.179, Oleiros, provincia de A Coruña, tamén propietario da parcela obxecto do estudo segundo a documentación que se xunta no ANEXO 1.1.3. Redactor do estudo de detalle. O estudo de detalle é redactado por Francisco Otero Méndez, arquitecto colexiado núm.929 no Colexio Oficial de Arquitectos de Galicia, delegación da Coruña, con residencia profesional na rúa Palomar, núm.28-1.º esq., na cidade da Coruña, a petición da propiedade da parcela.1.4. Características do solar. A finca ten forma rectangular, dando dous dos seus frontes viario e os outros dous a parcelas. Os seus lindes son: Norte: rúa Peteiro. Sur: camiño. Leste: parcela propiedade de José Antonio Fonte Rodeiro. Oeste: parcela propiedade de Ana María Prieto Saavedra. A superficie da finca segundo escritura de propiedade é de: dous mil cincocentos dezaséis metros cadrados (2.216,00 m 2 ). Tras recente medición, que se reflicte no plano topográfico (plano 03 da documentación gráfica), a finca bota unha superficie de mil novecentos corenta metros cadrados (1.940,00 m 2 ), medida que coincide coa superficie catastral da finca. A referencia catastral da finca é: 9924015NJ5192S0001FR (plano 02). Dispón dos seguintes servizos urbanísticos: abastecemento de auga potable, rede de saneamento de fecais, subministración de telefonía e acceso rodado por vía pública. O solar ten unha pendente de importancia media, na súa dirección norte-sur. Nota informativa. A parcela resulta da agrupación de 2 parcelas orixinais definidas no plano 04, as cales son as que se describen a continuación: Parcela 1.–Parcela con referencia catastral 9924011NJ5192S0001QR, de superficie catastral 546,00 m 2 e superficie de escritura 822,00 m 2. Parcela 2.–Parcela con referencia catastral 9924010NJ5192S0001GR, de superficie catastral e superficie de escritura 1.394,00 m 2. A agrupación atópase rexistrada, mediante escritura de agrupación ante a notario de Ferrol, Dna. Cesar Armando Maria Banesa Remezal Boualla, con número 797 do seu protocolo (a agrupación queda definida no plano 05). 2.–MEMORIA XUSTIFICATIVA.2.1. Situación e obxecto do estudo. O obxecto do presente estudo de detalle é evitar unha implantación desordenada, demostrando que a ordenación proposta non perxudica as características urbanísticas da zona da cal forma parte, tal e como se expón no artigo 221 do vixente Plan xeral de ordenación do termo municipal. A finca está situada na rúa Peteiro, no concello de Mugardos.2.2. Normativa de aplicación. Mugardos conta como documento de planeamento de ámbito municipal cun Plan xeral de ordenación do termo municipal, aprobado definitivamente polo Pleno da Corporación municipal en sesión celebrada o 19 de outubro de 1999. O citado acordo foi publicado no Diario Oficial de Galicia do 3 de novembro de 1999. O que se completa cunha modificación puntual do Plan xeral de ordenación municipal do 6 de maio de 2002, publicado no Diario Oficial de Galicia o 26 de agosto de 2002. A Lei de ordenación urbanística e protección do medio rural de Galicia, Lei 9/2002, do 30 de decembro, coas modificacións derivadas da Lei 15/2004, do 29 de decembro (en adiante Lei 9/02) estipula no “Título II.–Planeamento urbanístico”, “Capítulo I.–Clases de instrumentos de ordenación”, “Sección 4.ª.–Planeamento de desenvolvemento”, na “Subsección 5.ª.–Estudos de detalle”, concretamente no seu artigo 73: “Artigo 73. Estudos de detalle”. 1. En desenvolvemento dos plans xerais, plans parciais e especiais poderán redactarse estudos de detalle para quinteiros ou unidades urbanans equivalentes completas cos seguintes obxectivos: a) Completar ou reaxustar as aliñacións e as rasantes. b) Ordenar os volumes edificables. c) Concretar as condicións estéticas e de composición da edificación complementarias do planeamento.2. Os estudos de detalle en ningún caso poderán: a) Alterar o destino urbanístico do solo. b) Incrementar o aproveitamento urbanístico. c) Reducir ou modificar as superficies destinadas a viais, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou completen. e) Aumentar a ocupación do solo, as alturas máximas edificables ou a intensidade de uso. f) Parcelar o solo. g) Descoñecer ou infrinxir as demais limitacións que lles impoña o correspondente plan. h) Establecer novos usos e ordenanzas. Por outra parte o Plan xeral de Mugardos na súa Ordenanza SU-SD.–Solo urbano semidenso que transcribimos a continuación, di o seguinte: 4.4.–Ordenanza SU-SD, solo urbano semidenso. Sección 1.–Condicións xerais. Art.217.–O ámbito de aplicación desta Ordenanza será o grafado como tal nos Planos de Ordenación do Plan, a escala 1:1000, nos núcleos urbanos da Vila de Mugardos e no Seixo. Art.218.–As tipoloxías autorizadas serán a de vivenda unifamiliar e pequenas construcións de vivendas colectivas cunha altura máxima de B+2P. Sección 2.–Condicións de volume. Art.219.–Parcela mínima. A superficie mínima de parcela calificable como de solar será de 300 m 2, e o ancho mínimo de fachada será de 6 m, agás que proceda de solar preexistente por derribo de construción anterior, ou estea situada entre dúas parcelas edificadas con anterioridade ás presentes normas, en cuxo caso rixen os devanditos condicionantes. Art.220.–Profundidade edificable. A profundidade máxima edificable en solo urbano de media densidade establécese en 14 m, agás para edificios dotacionais. Os sotos poderán ampliarse ata un fondo máximo de 20 m exclusivamente para o fin de prever plazas de aparcadoiro. Permítense voos, de máximo 1 m, no 60% da superficie da fachada contada dende a planta primeira, e sempre que o permita o ancho da rúa. Art.221.–Aliñacións. As aliñacións exteriores serán as definidas polo trazado dos viais nos planos. As fachadas principais das edificacións unifamiliares situaranse nos primeiros 10 m, contados dende o vial ou viais aos que dea fronte a parcela. Para os efectos de evitar unha implantación desordenada, redactarase obrigatoriamente un estudo de detalle para as edificacións plurifamiliares, demostrando que a ordenación proposta non perxudica as características urbanísticas predominantes da mazá da cal forma parte. Art.222.–Retranqueos. Non se permite a creación de novas medianeiras, agás as que procedan de obra realizadas en edificacións existentes. Os retranqueos laterais mínimos serán de 3 m. Non obstante, o indicado anteriormente e nos casos que a topografía o permita, non será obrigatorio o retranqueo lateral cando a futura edificación non supere en máis de 1 m a rasante do terreo natural colindante. Autorízase en todo caso a construción de sotos na totalidade da parcela. Art.223.–Alturas. Establécese unha altura máxima permitida de Baixo máis unha Planta (B+1)= 7,00 m nas vivendas unifamiliares, e de baixo máis dúas plantas (B+2), equivalente a 10 m, nas plurifamiliares. Permítense aproveitamentos baixo cuberta para usos auxiliares da vivenda, e para uso habitacional, soamente cando se trate de espazos vividoiros vinculados a vivendas de planta inferior, todo iso atendendo no indicado no art.84 do presente Plan. Arto.84 da modificación puntual do P. X. O. M. de Mugardos: B) En edificios en zonas de ordenanza S. U. D. (solo urbano denso) e S. U. SD. (solo urbano semidenso) autorízanse os usos de vivenda independente da planta inmediata inferior á de baixo cuberta co conseguinte cómputo de superficie a efectos de edificabilidade. Art.224.–Chafláns. Achaflanaranse, as edificacións e aliñacións en 3 m, nas condicións xerais de chaflán, (en toda a fachada), nos cruces de rúas ou vías públicas. Os peches quedan condicionados ao establecido no artigo 300. Art.225.–Edificabilidade. Fíxase unha edificabilidade sobre parcela destinada a edificacións plurifamiliares equivalente á determinada polo fondo máximo edificable e altura máxima permitida e de 1,00 m 2 /m 2, para a construción de vivendas unifamiliares. Sección 3.–Condicións de uso. Art.226.–Autorizaranse os seguintes usos: • Vivendas: en categorías 1 e 2. • Garaxe-aparcadoiro: 1 e 2 categorías. • Industrial: en 1, 2 e 5 categorías. • Oficinas: en categoría 3. • Comercial: en categoría 3. • Espectáculos: en clase B, categoría 1. • Socio-cultural, docente e asistencial: en clases B e C, categoría 1. • Sanitarios: en categoría 4. • Deportivo: en 2, 3 e 4 categorías. • Relixioso: en todas as categorías. • Hoteleiro: en 1 e 2 categorías. En consecuencia e en cumprimento do artigo 221 do vixente Plan xeral de ordenación do termo municipal de Mugardos, procédese á formulación do presente estudo de detalle.2.3. Xustificación do cumprimento da Lei 8/1997, do 20 de agosto, de accesibilidade e supresión de barreiras de Galicia. O presente estudo de detalle, así como os consecuentes proxectos de edificación cumpren coa Lei 8/1997, do 20 de agosto, de accesibilidade e supresión de barreiras na Comunidade Autónoma de Galicia e o Decreto 35/2000, do 28 de xaneiro, polo que se aproba a regulación de desenvolvemento e execución da Lei de accesibilidade e supresión de barreiras na Comunidade Autónoma de Galicia.2.4. Descrición do estudo de detalle. A través deste estudo de detalle preténdese xerar tecido urbano ordenado nunha zona de crecemento natural do núcleo de Mugardos. Na rúa Peteiro, existen xa varias actuacións de bloques de vivendas, algunhas xa construídas e outras con estudos de detalle xa aprobados (ver plano núm.14). O entorno da parcela obxecto do E. D., caracterízase por un grao de consolidación medio, cunha mestura de vivendas unifamiliares en parcelas independentes, edificios de vivendas esgotando o aproveitamento de cada parcela en canto a fondos e altura máxima, e edificios dotacionais de grande volume e envergadura. Ademáis a tendencia é o rápido desenvolvemento da zona e a substitución progresiva das vivendas unifamiliares por edificios de vivendas plurifamiliares, estando este crecemento avalado suficientemente polo P. X. O. M. Polo tanto enténdese que a edificación da zona téndese a realizar con edificios de vivenda colectiva, que non prexudican as características urbanísticas predominantes na zona, senón que continúa o desenvolvemento natural do casco urbano de Mugardos. O estudo de detalle pretende xerar 1 bloque de vivendas en tipoloxía plurifamiliar, cumprimento as determinacións do P. X. O. M. de Mugardos. A aliñación proposta grafada é coincidente coa dos planos de ordenación do plan, orixinándose un vial de 14,00 m na rúa Peteiro. As rasantes tomadas como referencia son as existentes xa que a rúa atópase xa urbanizada. Polo tanto, as superficies do solar bruta e neta rexeranse polo cadro que segue: A aliñación interior vén imposta polo artigo 220 do vixente Plan xeral, que establece unha profundidade máxima edificable neste tipo de solo de 14,00 m, para as plantas altas. Baixo rasante e para un uso de aparcadoiro permítense 20,00 m sen os retranqueos laterais de como mínimo 3,00 m (artigo 222). A solución adoptada procede directamente do exposto no Plan xeral para este tipo de solo. A disposición dos volúmenes vén tamén imposta polo Plan xeral, que no seu artigo 218 limita a altura máxima a B+2P. O fronte máximo a vial de cada bloque cumpre a limitación de 36,00 m liñais. Ordénanse os volumes, cinguíndose estritamente ás disposicións esixidas no P. X. O. M. vixente (ver planos a partir de plano 07). 2.5. Xustificación do Decreto 29/2010, do 4 de marzo de 2010, polo que se aproban as normas do hábitat galego. O artigo 4.º.2 di que: o planeamento que determine a nova ordenación detallada de solos nos que se contemple uso residencial deberá establecer as condicións que deben cumprir as vivendas para ter a condición de vivenda exterior, e adoptar as medidas necesarias para garantir o axeitado soleamento das vivendas. Polo tanto, as condicións para ter a consideración de vivenda exterior son as establecidas no apartado I. A.1.1. b, é dicir: – A estancia maior, en todos os casos, e como mínimo outra estancia cando a vivenda conte con máis dunha, deberán ter iluminación e ventilación natural e relación co exterior a través de: – Rúas, prazas e espazos libres públicos definidos polo planeamento ou considerados como tales pola normativa urbanística aplicable. – Patios de mazá ou espazos libres públicos ou privados onde sexa posible inscribir, fora da proxección dos voos interiores, un círculo de diámetro 0,70H (sendo H a media ponderada da máxima altura de coronación, permitida pola lexislación urbanística aplicable, dos edificios que conformen o espazo libre), neste caso a altura máxima permitida é de 10,00 m, polo que o círculo a inscribir será de 7,00 m. Ademais destas consideracións, o proxecto edificatorio xustificará o cumprimento da sección DB-SI5 Intervención dos bombeiros. O resto de estancias e as cociñas das vivendas poderán ter iluminación e ventilación natural e relación directa co exterior ben a través dos devanditos espazos exteriores ou a través dos patios interiores previstos no apartado I. B.2. As vivendas cumprirán as condicións espaciais establecidas no apartado I. A.2., as condicións dimensionais, funcionais e dotacionais establecidas no apartado I. A.3, as condicións de dotacións mínima establecidas no apartado I. A.4., as condicións de salubridade establecidas no apartado I. A.5, así como o edificio na súa totalidade cumprirá as condicións establecidas no apartado I. B. 2.6. Conclusión. A determinación de aliñacións obxecto do presente estudo de detalle axústase a efectos urbanísticos en todo momento ao establecido no Plan xeral de Mugardos, especificando as súas características neste documento. Coa realización deste estudo evítase a implantación desordenada dos bloques de vivendas plurifamiliares, demostrando que a ordenación proposta non prexudica as características urbanísticas predominantes na zona. O estudo de detalle non orixina aumento de volume, non supón aumento da ocupación máxima da parcela, nin de altura máxima permitida. Esperando que o presente estudo de detalle obteña a aprobación dos organismos competentes, dáse por concluída a súa redacción. ÍNDICE DE PLANOS PLANO 01. Situación P. X. O. M. de Mugardos. PLANO 02. Plano catastro-imaxe aérea. PLANO 03. Levantamento topográfico. PLANO 04. Parcelas orixinais. PLANO 05. Parcela agrupada. PLANO 06. Aliñacións P. X. O. M. e cesións. PLANO 07. Ordenación e ocupación. PLANO 08. Perfís lonxitudinais da parcela.–Estado actual. PLANO 09. Plano de implantación do edificio. PLANO 10. Alzado rúa Peteiro. Estado reformado. PLANO 11. Perfís lonxitudinais. Estado reformado. Sección 01. PLANO 12. Perfís lonxitudinais. Estado reformado. Sección 02. PLANO 13. Perfís lonxitudinais. Estado reformado. Sección 03. PLANO 14. Xustificación art.221 do P. X. O. M. de Mugardos. Mugardos, 9 de xullo de 2012. O ALCALDE Asdo.: XOSÉ FERNÁNDEZ BARCIA